ASWIN
ఇంగ్లండ్‌పై విజయం వీరి వల్లే
న్యూఢిల్లీ: ఇంగ్లండ్‌తో జరుగుతున్న అయిదు టెస్టు మ్యాచ్‌ల సిరీస్‌లో టీమిండియా బోణీ చేసింది.కాగా విశాఖ వేదికగా ముగిసిన రెండవ టెస్టులో 246 పరుగులతో ఇంగ్లండ్‌పై భారీ విజయం సాధించింది.ఈ విజయంతో అయిదు మ్యాచ్‌ల సిరీస్‌లో 1-0తో భారత్‌ ముందంజలో ఉంది.కాగా రాజ్‌కోట్‌లో జరిగిన తొలి టెస్టును టీమిండియా డ్రాగా ముగించిన సంగతి తెలిసిందే.అయితే విశాఖ వేదికగా జరిగిన రెండవ టెస్టులో భారత స్పిన్నర్లు చెలరేగిపోయారు.ఇంగ్లండ్‌ బ్యాటింగ్‌ లైనప్‌ను దెబ్బతీసి భారత్‌కు విజయాన్ని అందించారు.కాగా ముఖ్యంగా రెండవ టెస్టులో టీమిండియా సమిష్టి ప్రదర్శన కనబరిచింది. చివరి రోజు 2 వికెట్లకు 87 పరుగులు ఓవర్‌నైట్‌ స్కోరుతో ఆటను కొనసాగించిన ఇంగ్లండ్‌కు చెందిన జో రూట్‌ 25 పరుగులు, బెయిర్‌స్టో 34 పరుగులతో నాటౌట్‌ మాత్రమే కొద్ది సేపు పోరాడారు. ప్రత్యర్థి జట్టులో మొత్తం ఏడుగురు ఆటగాళ్లు సింగిల్‌ డిజిట్‌కే పరిమితమైన సంగతి తెలిసిందే. కాగా భారత్‌ నిర్దేశించిన 405 పరుగులు టార్గెట్‌ చేధనలో మ్యాచ్‌కు చివరి రోజు ఆట కొనసా గించిన ఇంగ్లండ్‌ 97.3 ఓవర్లలో 158 పరుగులకే కుప్పకూలింది. భారత్‌ బౌలర్లలో అశ్విన్‌,జయంత్‌ యాదవ్‌లు ఒక్కొక్కరు మూడు వికెట్లు తీసుకున్నారు.కాగా జెడేజా, షమీ ఒక్కొక్కరు రెండు వికెట్లు తీసుకున్నారు.
వీరి వల్లే విజయం కెప్టెన్‌ కోహ్లీకి ఇది 50వ టెస్టు.కాగా ఈ టెస్టులో కోహ్లీ తన కెరీర్‌లో 14వ సెంచరీని నమోదు చేశాడు.రెండవ టెస్టులో కోహ్లీ మొత్తంగా 248 పరుగులు చేశాడు.తొలి ఇన్నింగ్స్‌లో 167 పరుగులు,రెండవ ఇన్నింగ్స్‌లో 81 పరుగులు సాధించి భారత విజయంలో కీలక పాత్ర పోషించాడు.విశాఖ టెస్టులో కోహ్లీ మాస్టర్‌ క్లాస్‌ ఇన్నింగ్స్‌ సాధించాడు.కాగా తన సత్తా వల్ల మ్యాన్‌ ఆఫ్‌ ది మ్యాచ్‌ అవార్డును గెలుచుకున్నాడు.
జట్టులో నంబర్‌ వన్‌గా బౌలర్‌గా కొనసాగుతున్న అశ్విన్‌ రెండవ టెస్టులో అరుదైన రికార్డు నమోదు చేశాడు.కాగా రాజ్‌కోట్‌ టెస్టులో కొంత ఒత్తిడి ఎదుర్కొన అశ్విన్‌ రెండవ టెస్టులో మాత్రం చెలరేగిపోయాడు.రెండవ టెస్టులో మొత్తం 8 వికెట్లు తీసుకుని జట్టు విజయంలో కీలక పాత్ర పోషించాడు.రెండవ టెస్టు తొలి ఇన్నింగ్స్‌లో అశ్విన్‌ 5 వికెట్లు తీసుకోవడంతో టెస్టు దిగ్గజాల సరసన చేరాడు.ఒకే ఇన్నింగ్స్‌లో 22 సార్లు 5 వికెట్లు లేదా అంతకంటే ఎక్కువ వికెట్లు తీసిన టెస్టు దిగ్గజాలు వకార్‌ యూనిస్‌(పాకిస్థాన్‌) ,మాల్కోమ్‌ మార్షల్‌,ఆంబ్రోస్‌,కోర్ట్నీ వాల్స్‌ వీరు వెస్టిండీస్‌కు చెందిన వారు.వీరిసన అశ్విన్‌ చేరినట్లైంది.ఇంగ్లండ్‌తో జరుగుతున్న టెస్టు సిరీస్‌లో పుజారా మంచి ఫామ్‌లో ఉన్నాడు.కాగా రెండవ టెస్టులో 119 పరుగులు సాధించిన పుజారా తన కెరీర్‌లో పదవ టెస్టు సెంచరీ ని పూర్తి చేసుకున్నాడు.రెండవ టెస్టు తొలి ఇన్నింగ్స్‌లో కోహ్లీ,పుజారా ఇద్దరు మూడవ వికెట్‌కు 200 పైగా భాగస్వామ్యాన్ని నమోదు చేశారు.
విశాఖ టెస్టులో పుజారా సాధించిన సెంచరీ ఇంగ్లండ్‌పై అయిదవ సెంచరీ కావడం విశేషం.కాగా హర్యానాకు చెందిన ఈ ఆఫ్‌ స్పిన్నర్‌ అరంగేట్రం టెస్టులోనే మంచి ప్రదర్శన కనబరిచాడు.కాగా 26 సంవత్సరాల జయంత్‌ యాదవ్‌ విశాఖ టెస్టులో 4 వికెట్లు తీసుకున్నాడు.ఇక బ్యాటింగ్‌ విషయానికి వస్తే తొలి ఇన్నింగ్స్‌లో 35 పరుగులు,రెండవ ఇన్నింగ్స్‌లో 27 పరుగులతో నాటౌట్‌గా నిలిచాడు. కాగా భారత వెటరన్‌ స్పిన్నర్‌ అమిత్‌ మిశ్రా స్థానంలో జయంత్‌ యాదవ్‌కు స్థానం కల్పించారు.విశాఖ స్టేడియంలోనే జయంత్‌ తన తొలి వన్డే మ్యాచ్‌ని ఆడటం విశేషం.కాగా తన తొలి టెస్టులోనే మంచి ప్రదర్శన కనబర్చడంతో కెప్టెన్‌ కోహ్లీతో పాటు కామెంటేటర్ల ప్రశంసలు కూడా అందుకున్నాడు.జడేజా అత్యధిక వికెట్లు తీసుకోకపోయినా ఇంగ్లండ్‌పై బారత్‌ 264 పరుగుల విజయం సాధించడంలో కీలక పాత్ర పోషించాడు.కాగా రెండవ టెస్టులో 63 ఓవర్లు వేసి 3 వికెట్లు తీసుకున్నాడు.